cyanic-selkie/wikianc huggingface dataset:
Գարեջրային հեղաշրջում
Երթ Մյունխենում
Նոյեմբերի 9-ին՝ առավոտյան ժամը 11-ին, նացիստների ամբոխը սվաստիկայով և ռազմական ստանդարտ շարասյունով շարժվեց դեպի քաղաքի կենտրոն՝ Մարիենպլաց, հույս ունենալով ճեղքել ռազմական նախարարությունում պաշարումը։ Շարասյան գլուխն անցած էին Հիտլերը, Լյուդենդորֆը և Հերման Գյորինգը։ Քայլերդին մասնակցողների շարքում կային նաև պատանդներ ։ Մարիենպլացում նացիստներին միացավ Յուլիուս Շտրեյխերը, ով իմացել էր հեղաշրջման մասին և եկել էր Նյուրնբերգից։
Սկզբից փոքրաթիվ ոստիկաններ բաց թողեցին շարասյունը, բայց երբ ցուցարարները մտան Ֆելդենհերնհալլեից ոչ հեռու գտնվող Օդեոնսպլաց և պաշտպանության նախարարություն, նրանց ճանապարհը կտրեցին ազգային ոստիկանության միավորումները, ովքեր զինված էին հրացաններով։ Երեք հազար նացիստներին դիմադրում էին գրեթե 100 ոստիկաններ։ Հիտլերը հրամայեց ոստիկանությանը հանձնվել, սակայն մերժում ստացավ, ինչից հետո լսվեցին կրակոցներ (տվյալները, թե ով է սկսել կրակել առաջինը, անհայտ է )։ Փոխհրաձգությունից զոհվեց 16 նացիստ, այդ թվում Շոյբներ-Ռիխտերը, և 3 ոստիկան, շատերը վիրավորվեցին, այդ թվում և Հերինգը։ Հիտլերը և ուրիշ պուտչիստներ շտապեցին դեպի կամուրջը, իսկ հետո փորձեցին փախչել։ Լյունդենդորֆը մնաց Օդեոնպլացում և ձերբակալվեց։ Սրանից երկու ժամ անց հանձնվեց Ռյոմը։
Այդ իրադարձությունների անմիջական վկա, Մյունխենում ԱՄՆ-ի գլխավոր հյուպատոս Ռոբերտ Մերֆին իր հուշերում գրել է.
Ստորև ներկայացված են 1923 թվականի նոյեմբերի 9-ին զոհված նացիստների ցանկը․
Հետևանքներ
Լանդսբերգյան բանտում, որտեղ նրանք կրում էին իրենց պատիժը (շատ մեղմ պայմաններում, օրինակ՝ նրանց թույլատրված էր հավաքվել ընդհանուր սեղանի շուրջ և քննարկել քաղաքական հարցեր), Ադոլֆ Հիտլերը «Իմ պայքարը» գրքի մեծ մասը։
Հեղաշրջման ընթացքում նացիոնալ-սոցիալիստների կողմից զոհվածները ավելի ուշ հայտարարվեցին պաշտոնապես պրոպագանդայով «նահատակներով», իսկ այդ իրադարձությունը՝ ազգային հեղափոխություն։ Դրոշը, որի տակ նրանք գնում էին (և որի վրա պաշտոնական տվյալներով ընկնում էին նահատակների արյան կաթիլները), ավելի ուշ օգտագործվեց, որպես «սրբազան» դրոշ, կուսակցական խորհրդանիշների «օծման» ժամանակ։ Նյուրնբերգում կուսակցական երթերի ժամանակ Ադոլֆ Հիտլերը կիրառեց նոր դրոշները որպես «սրբազան» խորհրդանիշ, այդ օրինակով կատարելով, նոր խորհրդանիշների «օծման» ծեսը։
1935 թվականի նոյեմբերի 9-ին սարկոֆագերը գարեջրային հեղաշրջման ժամանակ զոհված 16 նացիստների աճյուններով, տեղափոխվեցին մյունխենական Կյոնիգսպլաց հրապարակ։ Այստեղ կառուցվեցին երկու (հյուսիսային և հարավային) Պատվո տաճարներ։ Դրանք տեղակայված էին ՆՍԳԲԿ-ի վարչական շենքի և Ֆյուրերբաուի միջև։ Երկրորդ համաշխարհային պատերազմից հետո ամերիկական օկուպացիոն ադմինիստրացիան տեղակայված էր Ֆյուրերբաույում, իսկ Պատվո տաճարները պայթեցվեցին (ներկայումս պահպանվել է միայն գետնախարիխսները, որոնք պատված են բաղեղով)։
1933-ից 1939 թվականները Բյուրգերբրոկելլերում ՆՍԳԲԿ-ն ամեն տարի նշում էր հեղաշրջման տարելիցը՝ Հիտլերի անմիջական մասնակցությամբ։ Վերջին անգամ, 1939 թվականին, սրահը ուժեղ վնասվել է ռմբի պայթյունից, տեղադրված հյուսնով Գեորգ Էլզեր, փորձելով մահափորձ կատարել Հիտլերի դեմ։ 1940-ից մինչև 1943 թվականներին, կապված Բյուրգերբրոյկելլերի փլուզման հետ, տարելիցը նշվում էր «Լյովենբրոկելլեր» գարեջրատանը (պահպանվել է մինչև օրս), իսկ 1944 թվականին՝ Կրոնե կրկեսում (1944 թվականի նոյեմբերի 12-ին հերթական տարելիցի կապակցությամբ «Կրոնե» կրկեսում, Հիտլերի հանձնարարությամբ հանդես եկավ, Մյունխեն չգնացած, ռայխսֆյուրեր ՍՍ Հայնրիխ Հիմլերը)։
Գրականություն
Կատեգորիա:Ադոլֆ Հիտլեր Կատեգորիա:1923 հակամարտություններ Կատեգորիա:1923 Գերմանիայում Կատեգորիա:Միջպատերազմական ժամանակաշրջան
Ավրորա (հաղորդավարուհի)
Ավրորա (իրական անունը՝ Իրինա Յուրեվնա Յուդինա, Ирина Юрьевна Юдина), ), ռուս հեռուստահաղորդավարուհի, դերասանուհի, ֆոտոմոդել։
Կենսագրություն
Հեռուստահաղորդավարուհի և դերասանուհի Ավրորան (Իրինա Յուրեվնա Յուդինա) ծնվել է 18 հուլիսի 1973 թվականին Օրեխովո-Զուևոյում։ 1990 թվականին ավարտել է միջնակարգ դպրոցը։ 1990-1995 թվականներին սովորել է Նիժեգորոդի պետական ճարտարապետական և շինարարական համալսարանի ճարտարապետության ֆակուլտետը՝ սովորելով «քաղաքային շինարարություն» մասնագիտությամբ։
1996 թվականի մայիսի 1-ից մինչ 2007 թվականի սեպտեմբերը եղել է Муз-ТВ հեռուստաալիքի առաջատար հաղորդավարուհին ։ Վարել է «Клипомания» (Կլիպոմանիա) հաղորդումը, կանացի շոու՝ «Հյութահանը», առավոտյան ժամանցային «Կյանքը հրաշալի է», «Երեկոյան ղողանջ», «Սիեստա» ծրագրերը և այլն։ Հինգ տարի շարունակ վարել է «Հիթ շքերթ 20» հաղորդումը ։ 1997 թվականից մինչ 2000 թվականը Ավրորան եղել է «Wrigley» ամերիկական մաստակի գովազդային «դեմքը»։
2003 թվականի օգոստոսից մինչ 2004 թվականի մարտը Եգոր Դրուժինինի հետ միասին վարել է ամեն շաբաթյա «Ոսկե գրոմոֆոն» մրցույթի հեռուստատեսային տարբերակը։ 2005 թվականի հունիսին եղել « Muz-TV մրցանակաբաշխության» հաղորդավարուհին։
2006 թվականի մարտից եղել է ТНТ հեռուստաալիքով ցուցադրվող «Նախկին կանանց ակումբ» հաղորդման հաղորդավարուհիներից մեկը (Վերա Սոտնիկովայի, Լեռա Կուդրյավցևայի և Ժաննա Էպպլեյի հետ)։
2011 թվականի սեպտեմբերից դարձել է ТНТ հեռուստաալիքով ցուցադրվող «Մոխրոտիկ․ վերբեռնում» շոուի հաղորդավարուհին։
2012 թվականից եղել է «Домашний» հեռուստաալիքով ցուցադրվող «Աստղային պատմություններ․ հեռուստաամսագիր» ծրագրի հաղորդավարուհին։
Նկարահանվել է երկու ֆիլմերում՝ «Շարժման մեջ» (2002, ռեժ. Ֆիլիպ Յանկովսկի, Եվա անունով հաղորդավարուհու փոքր դեր) և «Ոչ ոք չգիտի սեքսի մասին» (2006, ռեժ. Ալեքսեյ Գորդեև, Անգելինայի դերում)։
2009 թվականին եղել է «Վստահություն» (Dove) համացանցային ծրագրի գովազդային դեմքը։
2010 թվականին՝ «Nestle Fitness» ընկերության գովազդային դեմքը։
2011 թվականից մինչ Range Rover Evoque սիթիշեյփերը։
2013 թվականին ստեղծել է սեփական ապրանքանիշը «SISTERconcept» :
2015 թվականի հունվարից դարձել է Համառուսական երաժշտական «Նոր աստղ]]» հաղորդման հաղորդավարուհին, որը ցուցադրվել է «Звезда» հեռուստաալիքով ։
Անձնական կյանք
Ամուսնացած է ռեժիսոր, հեռուստահաղորդավար, տեսահոլովակներ նկարահանող, դերասան Ալեքսեյ Բարիսովիչ Տրեյմանի հետ ։ Ունի մեկ դուստր՝ Ավրորա Տրեյմանը։
Ֆիլմագրություն
«Լյուբեի գոտի» - էպիզոդ (1994) «Շարժման մեջ» - հաղորդավարուհի Եվա (2002) «Ոչ ոք չգիտի սեքսի մասին» - Անգելինա (2006) «Մոսկվա՛, ես քեզ սիրում եմ» — էպիզոդэпизод (2010)
Արտաքին հղումներ
Կատեգորիա:Ռուս հաղորդավարուհիներ Կատեգորիա:Ռուս դերասանուհիներ Կատեգորիա:Ֆոտոմոդելներ Կատեգորիա:Դերասանուհիներ այբբենական կարգով
Սինյալ դը Բոտրաժ
Սինյալ դը Բոտրաժ (Signal de Botrange), Բելգիայի ամենաբարձր կետը, որի բարձրությունը ծովի մակարդակից 694 մետր է։ Գտնվում է երկրի արևելյան հատվածում, High Fens արգելավայրում, Լիեժ նահանգում ։
Գտնվելու վայրը
Սինյալ դը Բոտրաժը գտնվում է Բելգիայի արևելյան մասում, Լիեժ նահանգում, Գերմանիայի սահմանից 10 կիլոմետր արևելք։ Գագաթը մատչելի է, այնտեղով անցնում է N676 Ռյու դը Բոտրանժ ավտոմայրուղին[2]: Սինյալ դը Բոտրաժը ծովի մակարդակից բարձր է 694 մետր և այն ոչ միայն Բելգիայի ամենաբարձր կետն է, այլ նաև Բենիլյուքսի։ Սինյալ դը Բոտրաժը հանդիսանում է High Fens արգելոցի մի մասը ։
Կլիմա
Շրջանը, որում գտնվում է բարձունքը, ենթարկվում է ավելի ուժեղ քամիների ազդեցությանը, քան Բելգիայի մնացյալ տարածքը։ Սինյալ դը Բոտրանժի միջին և նվազագույն օդի ջերմաստիճանը սովորաբար ավելի ցածր է, քան Բելգիայի ցանկացած այլ վայրում, չնայած (-25.6 °C) նվազագույն ջերմաստիճանն ավելի բարձր է, քան երկրի բացարձակ ռեկորդը (-30.1 °C), որը դիտվել է Ռոֆշոր քաղաքում։ Ձմռանը ջերմաստիճանը չի գերազանցում 0 °C-ին։ Ամռանը առավելագույն ջերմաստիճանը հազվադեպ է բարձրանում 30 °C-ից։
Սինյալ դը Բոտրանժի տեղումների քանակը տարեկան կազմում է 1450 մմ, ինչն ավելի բարձր է, քան Բելգիայի այլ շրջաններում ավելի բարձր է։ Ձմեռային ժամանակաշրջանը սովորաբար տևում է մոտ 130 օր։ Տեղումները կարող են լինել տարեկան 200 օր, իսկ ձյունը կարող է տևել մինչև 35 օր։ Ձյան ծածկույթի առավելագույն հաստությունը գրանցվել է 1953 թվականի փետրվարի 9-ին` 115 մմ։
Ձմռանը Սինյալ դը Բոտրանժը դառնում է ավանդական դահուկավազքի ժամանցատեղ .:
Պատմություն
1923 թվականին Սինյալ դը Բոտրանժի վերևում կառուցվել է Բալթիա աշտարակը, որի բարձրությունը 6 մետր է, իսկ 1934 թվականին կառուցվել է 24 մետր բարձրություն ունեցող հաղորդակցական աշտարակ, ինչը թույլ է տալիս Սինյալ դը Բոտրանժի բարձրությունը հասնի ծովի մակարդակից 718 մ բարձրության։
Մի քանի տասնամյակներ շարունակ Սինյալ դը Բոտրանժի վերևի հատվածում տեղակայված է եղել օդերևութաբանական կայանը։ 1999 թվականին այն փոխարինվել է Բելգիայի Թագավորական օդերևութաբանական համալսարանի ավտոմատ կայանով։
Ծանոթագրություններ
Կատեգորիա:Բելգիայի լեռներ Կատեգորիա:Պետության ամենաբարձր կետեր
Lose Control (ալբոմ)
Lose Control, համարվում է չինացի երգիչ և դերասան Լեյի (Ջանգ Իսին ), հարավկորեական EXO բոյ բենդի անդամի, միանձնյա առաջնաելույթի սկիզբը։ Այն թողարկվել է 2016 թվականի հոկտեմբերի 28-ին, ժամը 1-ին (Կորեայի ժամանակով), Հարավային Կորեայում և Չինաստանում S.M. Entertainment-ի և KT Music-ի հովհանու ներքո։ Մինի ալբոմը ներառում է վեց սինգլ, այդ թվում "what U need?" և "Lose Control" սինգլները։
Մինի ալբոմը առևտրային հաջողությունների է հասել, զբաղեցնելով առաջին հորիզոնականը Gaon-ի ալբոմների հիթ-շարքում և 7-րդը 2016 թվականի ամենավաճառվող ալբոմների ցանկում և սահմանել է համաշխարհային գինեսի ութ ռեկորդներից յոթը YinYueTai չինական ամենշաբաթյա ալբոմների հիթ-շարքում։
Սինգլներ
"Lose Control" երգը 6 շաբաթ շարունակ եղել է Billboard's China V հիթ-շարքի առաջին հորիզոնականում։ "what U need?" երգը զբաղեցրել է չորրորդ հորիզոնականը China V հիթ-շարքում, ինչպես նաև Billboard's World Digital Songs հիթ շարքում։ «Lose Control» երգը գլխավորել է "Alibaba Top 100 Weekly Songs" հիթ-շարքը 14 շաբաթ, նաև առաջին հորիզոնականը YinYueTai’s TOP 100 Songs of 2016 հիթ-շարքում։
Մամուլի ասուլիս
Հոկտեմբերի 27-ին, երեկոյան ժամը 4-ին Լեյը անցկացրել է մամուլի ասուլիս մինի ալբոմի համար Շանհայի քաղաքային համայնքի համար, Չինաստանում ։
Կենդանի կատարում
Լեյը առաջին անգամ կատարել է "what U need?" երգը 2016 թվականի հոկտեմբերի 9-ին Բուսանում տեղի ունեցած Ասիական երգերի փառատոնի ժամանակ, Հարավային Կորեա ։
Առևտրային կատարում
«Lose Control» ռեկորդ է սահմանել որպես մենակատար, ընդ որում նախնական պատվերների քանակը անցել է 200,000 օրինակը, նույնիսկ մինչև ֆիզիկական ալբոմի թողարկումը։ Սա առաջացրել է մատակարարման պակաս, և այն փաստը, որ ոչ բոլոր պատվերներն են հնարավոր իրականացնել առաջին օրը։ Ֆիզիկական ալբոմի վաճառքը մեկ օրում կազմել է 50,000 օրինակ, որը ռեկորդային էր կորեացի մենակատարների համար ։ Նա նաև ռեկորդ է սահմանել մենակատարի համար՝ ֆիզիկական ալբոմների վաճառքով, առաջին հանգստյան օրերին գերազանցել է 97,000, իսկ 7 օրվա ընթացքում վաճառվել է 125,000, որը համարվում է ամենաբարձր վաճառվողը մենակատարների մեջ, առաջին շաբաթում ։ Թվային ալբոմի ավելի քան 1,000,000 պատճեններ վաճառվել են Հիամի ։ Ալբոմը սահմանել է YinYueTai China Weekly Charts-ի Գինեսի ութ ռեկորդներից յոթը։ «Lose Control» երգի երաժշտական տեսահոլովակը եղել է #1-ը ներկա ժամանակ (98.54) և ամեն շաբաթ (100.00): 2016 թվականին ալբոմը վաճառել է 260,000 ֆիզիկական կրկնօրինակ :«Lose Control » դարձել է մենակատարի ամենավաճառվող ալբոմը Gaon հիթ շքերթի պատմության մեջ՝ վաճառելով 274,238 կրկնօրինակ։ Ալբոմը համարվում է մենակատարի ամենավաճառված ալբոմը Hanteo հիթ շքերթում՝ վաճառելով 247,660 կրկնօրինակ։ 2017 թվականի հունվարի 23-ին պարզվել է, Hanteo-ում ալբոմի թողարկման պահից վաճառվել է 250,000 կրկնօրինակ։
Արտաքին հղումներ
Կատեգորիա:2016 ալբոմներ
Հյուսիսային պատերազմ
Հյուսիսային պատերազմ (1700-1721), Ռուսաստանի պատերազմը Շվեդիայի դեմ՝ Բալթիկ ծով դուրս գալու համար։ Ռուսաստանի դաշնակիցներն էին՝ Ռեչ Պոսպոլիտան, Սաքսոնիան, Պրուսիան, Դանիան։ Երկարատև դիվանագիտական նախապատրաստությունից հետո ռուսական զորքերը շարժվեցին Մերձբալթիկա, և 1700 թվականի օգոստոսի 19-ին Ռուսաստանը պատերազմ հայտարարեց Շվեդիային։ Շվեդական բանակը Կառլ XII-ի գլխավորությամբ 1700 թվականի գարնանը պարտության մատնեց Դանիային, որը և դուրս եկավ պատերազմից։ Պարտություն կրեցին նաև սաքսոնական զորքերը լեհ թագավոր Ավգուստ II-ի հրամանատարությամբ։ 1700 թվականի նոյեմբերին Կառլ XII-ի զորքերը Նարվայի մոտ պարտության մատնեցին անպատրաստ ռուսական զորքերին, դադարեցրին ռազմական գործողությունները Ռուսաստանի դեմ և գլխավոր հարվածն ուղղեցին Ռեչ Պոսպոլիտային։ Ռուսաստանը ձեռնամուխ եղավ մշտական բանակի կազմակերպման, նավատորմի շինարարության, զարկ տրվեց արդյունաբերության զարգացմանը։ Պետրոս I-ը առաջ քաշեց ռուս տաղանդավոր զորավարների՝ Ա. Մենշիկով, Բ. Շերեմետև և ուրիշներ։ 1701 թվականին վերսկսվեցին ռուսական զորքերի ակտիվ գործողությունները Մերձբալթիկայում։ 1702 թվականին նրանք գրավեցին Նոտեբուրգ ամրոցը, որը վերանվանվեց Շլիսելբուրգ (այժմ՝ Պետրոկրեպոստ)։ 1703 թվականին, Նևայի գետաբերանում, շվեդական Նիենշանց ամրոցի գրավումից հետո, հիմնադրվեց Սանկտ Պետերբուրգ քաղաքը, որը 1712 թվականին դարձավ Ռուսաստանի մայրաքաղաքը։ 1704 թվականին ռուսները գրավեցին Դերպտը (Դորպատ), Նարվան և Իվանգորոդը, որով և Ռուսաստանն ամրացավ Բալթիկ ծովի ափերին։ Դաշնակիցներին հարած Ռեչ Պոսպոլիտան նոր պարտություններ կրեց Շվեդիայից։ 1706 թվականին Ավգուստ II-ը ստիպված հաշտություն կնքեց Կառլ XII-ի հետ և հրաժարվեց լեհական գահից։ 1708 թվականի ամռանը շվեդական բանակը ներխուժեց Ռուսաստանի սահմանները՝ նպատակ ունենալով Սմոլենսկով հասնել Մոսկվա։ Սակայն, հանդիպելով ռուսական զորքերի դիմադրությանը, Կառլ XII շարժվեց դեպի Ուկրաինա՝ հույս ունենալով օգնություն ստանալ հետման Մազեպայից։ 1708 թվականին ռուսական զորքերը Լեսնոյեի մոտ պարտության մատնեցին շվեդական զորքերին։ 1709 թվականի ապրիլին Կառլ XII-ը պաշարեց Պոլտավան։ Հունիսի 27-ին տեղի ունեցավ ճակատամարտ, որտեղ ռուսական զորքերը Պետրոս I-ի հրամանատարությամբ գլխովին ջախջախեցին շվեդական բանակը։ Այս ճակատամարտից հետո Ավգուստ II-ը վերստացավ կորցրած լեհական գահը և պատերազմ հայտարարեց Շվեդիային։ Դանիան նորից դաշինք կնքեց Ռուսաստանի հետ։ 1710 թվականին ռուսական զորքերը գրավեցին Ռիգան, Ռեելը (Տալլին), Վիբորգը, Կեկսհոլմը։ Պոլտավայի ճակատամարտից հետո Թուրքիա փախած Կառլ XII-ը Թուրքիային համոզեց պատերազմ սկսել Ռուսաստանի դեմ (1710 թվականի նոյեմբերի 20-ին)։ Սակայն Պետրոս I-ը, Թուրքիային վերադարձնելով Ազովը, կարողացավ հաշտություն կնքել և շարունակել ռազմական ակտիվ գործողությունները Մերձբալթիկայում։ 1714 թվականին ռուսական նավատորմը Պետրոս 1-ի հրամանատարությամբ Դանգուտի մոտ պարտության մատնեց շվեդական նավատորմին։ Ռուսական բանակը մոտեցավ Ստոկհոլմին։ 1720 թվականին շվեդական նավատորմը պարտություն կրեց Դրենգամի մոտ։ 1721 թվականին հաշտություն կնքվեց, որով ավարտվեց Հյուսիսային պատերազմը։ Այդ հաղթանակը, որը ցույց տվեց ռուսական բանակի և նրա զորավարների ռազմական բարձր արվեստը, եզրափակեց Ռուսաստանի դարավոր պայքարը Բալթիկ ծով ելք ունենալու համար և Պետրոս I-ի անցկացրած նշանակալի ներքին բարեփոխումների հետ միասին նպաստեց Ռուսաստանը Եվրոպայի խոշոր տերություններից մեկը դառնալու գործին ։
Պատերազմի պատճառները
17-րդ դարի վերջին 18-րդ դարի սկզբին Շվեդիայի կայսրությունը գերիշխող դիրք էր գրավել Բալթիկ ծովում և համարվում էր եվրոպական առաջատար տիրություններից մեկը։ Երկրի տարածքն ընդգրկում էր Բալթիկայի ափի մեծ մասը՝ Ֆիննական ծոցի ամբողջ ափը, ներկայիս Մերձբալթիկան, Բալթիկ ծովի հյուսիսային ափի մի մասը։ 1697 թվականին Շվեդիան գլխավորեց 15-ամյա Կառլ XII-ը, և միապետի երիտասարդ տարիքը Շվեդիայի հարևաններին՝ Դանիանորվեգական թագավորությանը, Սաքսոնիային և Ռուսաստանին, հեշտ հաղթանակի և իրենց տարածական նկրտումները Շվեդիային հայտնելու առիթ տվեց։ Այս երեք տերությունները կազմեցին Հյուսիսային միություն, որի նախաձեռնողը Սաքսոնիայի կուրֆյուրստը և լեհ Ավգուստ II թագավորն էր, ով ուզում էր իրեն ենթարկել Շվեդիայի կազմի մեջ մտնող Լիվոնիան, որը վերջինիս թույլ կտար իր դիրքերն ամրապնդել Ռեչ Պոսպոլիտայում: Լիվոնիան Շվեդիայի կազմի մեջ էր մտել 1660 թվականին կնքված Օլիվայի հաշտության պայմանագրի արդյունքում։
Դանիայի ու Շվեդիայի միջև հակամարտություն էր առաջացել Բալթիկ ծովում գերիշխող դիրքի համար։ 1658 թվականին Կառլ X Գուստավ արքան պարտության մատնեց դանիացիներին Յուտլանդիա և Զելանդիա արշավանքի ժամանակ և ավերեց Սկանդինավյան թերակղզու հարավային պրովինցիաների մի մասը։ Դանիան հրաժարվեց տուրք մուծել Էրեսուն նեղուցով անցնելու համար։ Բացի այդ, երկու երկրները պայքարում էին Դանիայի հարավային հարևան Շլեզվիգ-Հոլշտեյնի վրա գերիշխելու համար։
Ռուսաստանի կայսր Պետրոս I-ը վերջինը միացավ Հյուսիսային միությանը՝ Ավգուստի հետ բանակցություններից հետո, որը հաստատվեց Պրեոբրաժենսկիի պայմանագրով։ Ռուսաստանի տարածքային պահանջները ներառում էին Ինգրիան և Կարելիան, որոնք անցել էին Շվեդիային 1617 թվականի Ստոլբովսկու պայմանագրով։ Ռուսները այս տարածքները համարում էին իրենց պապենական հողերը, որի մասին նշված էր 11-13-րդ դարերի տարեգրքերում։ 1656-1658 թվականների պատերազմի ժամանակ այս տարածքները վերադարձնելու փորձ արվեց, և ռուսական զորքերին հաջողվեց ժամանակավորապես գրավել Ինգրիան և Լիֆլյանդիայի արևելյան մասը՝ Նիենշանցը, Նոտեբուրգը և Դինաբուրգը, պաշարվեց Ռիգան։ Սակայն Ռեչ Պոսպոլիտայի հետ պատերազմի վերսկսումն ստիպեց Ռուսաստանին կնքել Կարդիսի պայմանագիրը և Շվեդիային վերադարձնել գրավված բոլոր տարածքները։ Հյուսիսային պատերազմի նախաշեմին միակ նավահանգիստը, որը Ռուսական կայսրությանը Եվրոպայի հետ առևտրական կապեր ունենալու հնարավորություն էր տալիս Արխանգելսկն էր՝ Սպիտակ ծովում․ անկառավարելի և դժվար նավագնացությունը ծովում դժվարեցնում էր առևտուրը, բացի այդ Ռուսաստանը հետ էր մնում ծովագնացության և նավաշինության բնագավառներում։
Բալթիկ ծով դուրս գալը Ռուսաստանի համար կարևոր տնտեսական խնդիր էր ։
Ռուսաստանի՝ պատերազմ մտնելուն նպաստեց նաև Թուրքիայի հետ պատերազմի ավարտը։ 1700 թվականի հուլիսի 3-ին կնքվեց Կոնստանդնուպոլսի հաշտության պայմանագիրը, օգոստոսի 18-ին վերջնականապես խաղաղություն հայտարարվեց Թուրքիայի հետ, իսկ օգոստոսի 19-ին Ռուսաստանը պատերազմ հայտարարեց Շվեդիային։ Միաժամանակ հրաման արձակվեց բռնագրավելու շվեդական բոլոր ապրանքները՝ հօգուտ ռուսական գանձարանի, իսկ Մոսկվայի շվեդ դեսպանը ձերբակալվեց ։
Որպես պատերազմի պատճառ հայտարարվեց «անարդարությունները և վրդովմունքը», հատկապես 1697 թվականի Պետրոս I-ի անձնական վրդովմունքը, երբ Եվրոպայում ճանապարհորդելիս վերջինիս սառն էին ընդունել Ռիգայում: Այդուհանդերձ, տարածքային պահանջներ չէին ներկայացվում ։
Պետրոս I
Կառլ XII-ի հիմնական հակառակորդ Պետրոս I-ը ոչ միայն տաղանդավոր և խորաթափանց դիվանագետ էր, այլև բարձրաշնորհ ստրատեգ, հրամանատար և այն դժվար պայքարի ռազմական կազմակերպիչը, որտեղ ռուս ժողովուրդն ստիպված էր թողնել իր ապագան, իսկ երբեմն էլ (1708-1709) ինքնուրույն գոյությունը ։
Դանիական արշավ
1700 թվականի փետրվարի 12-ին Սաքսոնիայի զորքերը պաշարեցին Ռիգան, սակայն հակառակ Ավգուստ II-ի ակնկալիքներին, լիվոնյան վերնախավը չաջակցեց նվաճողներին, և Ավգուստի զորքը հաջողության չհասավ ։ Նույն թվականի օգոստոսին Ֆրեդերիկ IV արքան ներխուժեց երկրի հարավում գտնվող Հոլշտեյն-Գոտորպ հերցոգություն։ Սակայն Կառլ XII-ի գլխավորությամբ 10000 շվեդ զինվոր դանիացիների համար անսպասելի տեղակայվեցին Կոպենհագենի մոտ, և Դանիան ստիպված էր օգոստոսի 7-ին կնքել Տրավենդալի հաշտության պայմանագիրը և հրաժարվել Ավգուստ II-ի հետ միությունից։
Ռուսական արշավանքը Ինգերմանլանդիա
Օգոստոսի 18-ին Պետրոս I-ն ստացավ թուրքերի հետ Կոստանդնուպոլսի հաշտության պայմանագիր կնքելու մասին լուրը և օգոստոսի 19-ին, դեռևս չիմանալով Դանիայի՝ պատերազմից դուրս գալու մասին, պատերազմ հայտարարեց Շվեդիային, և օգոստոսի 24-ին ռուսական զորքերը հարձակման դուրս եկան։ Համաձայն Ավգուստ II-ի հետ կնքած համաձայնագրի՝ Ռուսաստանին պետք է անցներ Ինգերմանլանդիան (այլ կերպ՝ Շվեդական Ինգրիա), որի տարածքն այժմ համապատասխանում է Լենինգրադի մարզին։ Ինգերմանլանդիայի և Էստլյանդիայի սահմանին էր գտնվում Նարվան՝ ամենամեծ շվեդական ամրոցը տարածքում, որը դարձավ ռուս հրամանատարների համար հիմնական թիրախը։
Նարվայի արշավանքը անհաջող էր կազմակերպվել․ աշնանն էր, զինվորները պարբերաբար լավ չէին սնվում, բեռնակիր ձիերն այնքան վատ էին սնվում, որ արշավանքի վերջում սկսեցին չդիմանալ։ Բացի այդ սկսված անձրևների և վատ ճանապարհների պատճառով բեռնակիր սայլակները պարբերաբար կոտրվում էին։ Պետրոս I-ը ծրագրում էր Նարվայի վրա կենտրոնացնել 60000 զինվոր, սակայն զորքի դանդաղ առաջխաղացումը խախտեցին արքայի ծրագրերն ու ժամկետները։ Նարվայի պաշարումն ի վերջո սկսվեց միայն հոկտեմբերի 14-ին 34-40 հզ զինվորներով ։
Նարվայի պաշարումը ևս անհաջող էր կազմակերպված։ Քաղաքի ռմբակոծումը հրանոթներով արդյունավետ չէր, քանի որ ռուսական զորքն օգտագործում էր չափազանց թեթև զենք․ բացի այդ ռազմամթերքը միայն 2 շաբաթ կբավականացներ։ Նարվան փաստացի իրենից ներկայացնում էր երկակի ամրոց՝ հարևան Իվանգորոդի հետ, իսկ Պետրոս I-ը, ով անձամբ էր ծրագրել պաշարումը, ստիպված էր շատ «ձգել» զորքը և միաժամանակ շրջապատել 2 ամրոցը։ Ռուսական զորքերի նման անհաջող դասավորությունն արդյունքում վատ անդրադարձավ նրանց մարտական կարողությունների վրա, որն զգացվեց Նարվայի հաջորդ ճակատամարտի ժամանակ։ Ավգուստ II-ը, իմանալով Դանիայի՝ պատերազմից դուրս գալու մասին, Ռիգան հանեց պաշարումից և ետ քաշվեց Կուրլյանդիա, որը հնարավորություն տվեց Կառլ XII-ին իր զորքի մի մասը ծովով ուղարկել Պերնով։ Տեղակայվելով այնտեղ հոկտեմբերի 6-ին՝ նա ուղևորվեց ռուսների կողմից պաշարվող Նարվա։ Պետրոս I-ը կոմս գեներալ-ֆելդմարշալ Գոլովինի հետ նոյեմբերի 18-ի գիշերը թողեց զորքը և ուղևորվեց Նովգորոդ։ Զորքի գերագույն հրամանատարությունը հանձնվեց բարձրաստիճան օտարերկրացի դուքս դե Կրոային։ 1700 թվականի նոյեմբերի 19-ին Կառլ XII-ի զորքերը՝ թվով 25000 զինվոր, Նարվայի ճակատամարտում ծանր պարտության մատնեց 34-40 հզ զինվոր ունեցող ռուսական զորքին։ Դուքս դե Կրոան օտարերկրացիներից կազմված իր շտաբով դեռ մինչև ճակատամարտի որոշիչ պահը հանձնվեց Կառլ XII-ին։ Նոյեմբերի 21-ին ռուսական զորքի հիմնական մասը, որը կորուստներից հետո թվաքանակով դեռ գերազանցում էր շվեդական զորքին, դե Կրոա դուքսի հրամանով հանձնվեց։ Անդրդվելիորեն պաշտպանվում էին Պրեոբրաժենսկի և Սեմյոնովսկի գվարդիաները, որոնք ոչ միայն խուսափեցին ամոթալի պարտությունից, այլև կազմակերպեցին ռուսական զորքի մի մասի դուրս բերումը՝ դրանով իսկ փրկելով լիովին ջախջախումից։ 1700-1740 թվականների գնդերի զինվորները այդ ճակատամարտում ցուցաբերած խիզախության համար կարմիր գուլպաներ էին կրում (այդ ճակատամարտում «մինչև ծնկները արյան մեջ լինելու» համար)։ Արշավանքի արդյունքները ռուսական կողմի համար աղետալի էին․ սպանված, խեղդված, փախուստի դիմած, սովից և ցրտից մահացած զինվորներ, մահացու վիրավորներ՝ ընդհանուր առմամբ մոտ 8-10 հզ զինվոր, 700 մարդ՝ ներառյալ 10 գեներալ և 56 սպա գերեվարվեցին, կորավ 184 հրանոթներից 179-ը։
Բայ Լին
Բայ Լին (չին.՝白靈, ), չինական ծագումով ամերիկացի դերասանուհի։
Կենսագրություն
Բայ Լինը ծնվել է 1966 թվականի հոկտեմբերի 10-ին Չինաստանի Չենդու քաղաքում։ 14 տարեկան հասակում նա երգել է դպրոցի երգչախմբում։
Հյուսիսային պատերազմ
Ռուսական արշավանքը Ինգերմանլանդիա
Այս պարտությունից հետո մի քանի տարի շարունակ Եվրոպայում ռուսական բանակի անկարողության մասին լուրեր էին տարածվել, իսկ Կառլ XII-ն ստացավ շվեդ «Ալեքսանդր Մակեդոնացի» անվանումը։ Նարվայի պարտությունից հետո Պետրոս I-ը կրճատեց օտարերկրյա սպաների թիվը զորքում։ Նրանք կազմում էին արդեն ամբողջ բանակի միայն 1/3-ը։
Նարվայի պարտությունը մեծ դեր խաղաց ռուսական բանակի և երկրի պատմության զարգացման մեջ։ Ինչպես նշում էր պատմաբան Միխայիլ Պոկրովսկին, Ռուսաստանի բոլոր հետաքրքրությունները պատերազմում հանգեցնում էին առևտրին, ծով դուրս գալուն և Բալթիկայում առևտրական նավահանգիստների հանդեպ իշխանություն ձեռք բերելուն։ Այդ պատճառով Պետրոսը պատերազմի սկզբում որպես թիրախ ընտրեց բալթիական նավահանգիստներ Նարվան ու Ռիգան, սակայն պարտություն կրելով Նարվայում և հետ նահանջելով այժմյան Սանկտ Պետերբուրգի տարածք, որոշես նոր քաղաք և նավահանգիստ կառուցել Նևայի գետաբերանին, որը հետագայումմ պիտի դառնար Ռուսական կայսրության մայրաքաղաքը։
Բայ Լին
Կենսագրություն
Դրանից հետո Լինը սկսել է խաղալ Պեկինի թատրոնում։ 1991 թվականին ստիպված արտագաղթել է ԱՄՆ-ի Նյու Յորք քաղաք։ Եվ շուտով աշխատանք գտել Հոլլիվուդում։
Հյուսիսային պատերազմ
Ռուսական արշավանք
Նարվայում կրած պարտությունից հետո, գնահատելով ռուսական զորքերի պարտության պատճառները, Պետրոս I-ը իր ողջ էներգիան ուղղեց Շվեդիայի հետ պատերազմին նախապատրաստվելուն։ Հենց այդ ժամանակ էլ ձևավորվում է նոր կանոնավոր բանակ, կատարելագործվում է կազմակերպական կառուցվածքը, ուսումնական և դաստիարակման համակարգը, ի հայտ է գալիս նոր սպառազինում։ Հրետանու բարելավման ժամանակ կրճատվում է փամփուշտների տրամաչափը՝ դառնալով 12։ Կարճ ժամանակաընթացքում Պետրոս I-ի հրամանով 300 նոր զենք պատրաստվեց, որի մի մասը պատրաստվել էր գանձարան բռնագրաված և այնուհետև հալեցված եկեղեցական զանգերից ։
Որոշ ժամանակակից պատմաբաններ կարծում են, որ Նարվայի պարտությունից հետո Պետրոս I-ը դիվանագիտական քայլեր էր ձեռնարկում, որպեսզի դադարեցնի պատերազմը։ Կարծիք կա, որ 1701-1702 թվականներին սկզբից ավստրիացիների, այնուհետև ֆրանսիացի միապետ Լյուդովիկոս XIV-ի միջնորդությամբ Պետրոս I-ը Կառլ XII-ին հաշտության պայմանագիր առաջարկեց, որով Ռուսաստանը հրաժարվում էր մերձբալթյան հողերից, սակայն Պետրոս I-ի նախաձեռնությունները անպատասխան մնացին․ շվեդ արքան մարտական էր տրամադրված և Նարվայում տարած հաղթանակից հետո վերապահումներով էր վերաբերվում ռուսական բանակին։ Պարտության պատճառների թվում նշվում էր նաև հետևյալը՝ Եվրոպայի մյուս երկրների կառավարություններին ձեռնտու էր այն, որ հզոր Շվեդական կայսրության ռազմատենչ արքան իրեն նվիրեց հեռավոր Ռուսաստանի հետ պատերազմին և մոտ ժամանակները դժվար թե անդրադառնար Եվրոպային։ Պետրոս I-ի՝ 1701-1702 թվականներին հաշտություն կնքելու ձգտումը վիճարկվում է։
Բայ Լին
Կենսագրություն
Նրա առաջին անգլալեզու դերը բացասական կերպար է «Ագռավ» ֆիլմում (1994)։
Հյուսիսային պատերազմ
Ռուսական արշավանք
Ռուսաստանում ընթանում էր շվեդների հետ պատերազմի նախապատրաստությունը, Պետրոս I-ը միջոցներ էր ձեռք առնում Պսկովի, Մոսկվայի ու Նովգորոդի մոտ դիրքերն ամրապնդելու համար։ Սակայն, հակառակ սպասումներին, Կառլ XII-ը որոշեց ներխուժել Սաքսոնիա և Լեհաստան։ Շվեդական զինվորական խորհրդին գեներալների մի մասը կողմ էր արտահայտվում Մոսկվայի վրա հարձակվելուն, սակայն Կառլ XII-ը համարեց, որ ռուսական բանակը չափազանց թույլ է, որպեսզի մոտ ապագայում սպառնա շվեդներին հյուսիսում։ Այդ որոշումը Պետրոսին հնարավորություն ընձեռեց վերականգնել ուժերը Նարվայի պարտությունից և վերակազմավորել հարձակվողական ուժերը հյուսիսում։
Բայ Լին
Կենսագրություն
2008 թվականի մարտին Լինը ձերբակալվել է Լոս Անջելեսի համազգային օդանավակայանում 2 լիցքավորիչ և ամսագրեր գողանալու մեղադրանքով ։
Հյուսիսային պատերազմ
Ինգերմանլանդիայի մարտերը, «պատուհան դեպի Եվրոպա»
Օգտվելով այն հանգամանքից, որ շվեդների հիմնական ուժերը մասնակցել են Սաքսոնիայի և Ռեչ Պոսպոլիտայի մարտերին՝ Պետրոս I-ը 1701 թվականին հրամայեց նոր գրոհ սկսել հյուսիսում։ Ռուսական զորքերը Բորիս Շերեմետևի հրամանատարությամբ ներխուժեցին Շվեդական Ինգերմանլանդիա (Ինգրիա) և 1701 թվականի դեկտեմբերի 30-ին իրենց առաջին հաղթանակն արձանագրեցին Հյուսիսային պատերազմում՝ Էրեստֆերի մարտում։ Շվեդական բանակի հրամանատարն էր գեներալ Շլիպենբախը։ 1702 թվականի հուլիսին ռուսական զորքերը երկրորդ հաղթանակը գրանցեցին Շլիպենբախի զորքերի նկատմամբ Հումելսգոֆի ճակատամարտում։
Բայ Լին
Կենսագրություն
2008 թվականի վերջին Բայ Լինին տեսել են Մարկ Տերենցի հետ, ով մեկ ամիս առաջ էր հայտնել երգչուհի Սառա Քոննորի հետ ամուսնալուծության մասին ։
Հյուսիսային պատերազմ
Ինգերմանլանդիայի մարտերը, «պատուհան դեպի Եվրոպա»
1702 թվականի սեպտեմբերի 27-ին ռուսական զորքերը Շերեմետևի հրամանատարությամբ պաշարեցին Նոտեբուրգ ամրոցը, որը տեղակայված էր Նևայի գետաբերանին։ 1702 թվականի հոկտեմբերի 11-ին ռուսական զորքերը հարձակման անցան և հաղթանակ արձանագրեցին։ 1703 թվականի գարնանը մեկ շաբաթյա պաշարումից հետո ռուսական զորքերը գրավեցին Օխտա և Նևա գետերի միախռանման վայրում տեղակայված Նիենշանց ամրոցը։
Բայ Լին
Ծանոթագրություններ
Կատեգորիա:Ամերիկացի դերասանուհիներ Կատեգորիա:Չինացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի մոդելներ
Հյուսիսային պատերազմ
Լիվոնիայի և Էստլյանդիայի ճակատամարտերը
1704 թվականին ռուսական զորքերը շարունակեցին իրենց առաջխաղացումը։ 1703 թվականի վերջին Ռուսաստանը վերահսկում էր Ինգերմանլանդիայի գրեթե ողջ տարածքը։ Ռուսական զորքերը Բորիս Շերեմետևի ղեկավարությամբ 1704 թվականի ամռանը մտան Լիվոնիա և պաշարեցին Դերպտը։ 1704 թվականի հուլիսին Պետրոս I-ի մասնակցությամբ ամրոցը գրավվեց։
1704 թվականի ամռանը ռուսական զորքերի երկրորդ խումբը գեներալ Գեորգ Օգիլվու ղեկավարությամբ մտավ Էստլյանդիա և պաշարեց Նարվան։ Ամռան վերջում Դերպտից Պետրոս I-ի ժամանումից հետո այդ ամրոցը ևս գրավվեց։ Ամրոցների բարեհաջող գրավումը ցույց տվեց ռուսական բանակի վարպետությունը և սպառազինությունը։
Լեհական արշավանքը
Կառլ XII-ը որոշեց չշարունակել ռազմական ակտիվ գործողությունները ռուսական բանակի դեմ, այլ հիմնական հարվածը հասցնել Ավգուստ II-ի զորքերին։ Շվեդ արքան մտադիր էր Լեհաստանում հաստատել իրեն ձեռնտու միապետի իշխանությունը՝ փոխարինելով Ավգուստ II-ին, որպեսզի Ռեչ Պոսպոլիտան վերածի բուֆերային գոտու շվեդների և ռուսների միջև։ 1701 թվականի հուլիսին շվեդական զորքերը, չհանդիպելով լուրջ դիմադրության, անցան Արևմտյան Դվինան և գրավեցին Լիվոնիան:
Շվեդական զորքերը ներխուժեցին լեհական տարածք և մի քանի խոշոր պարտություն հասցրին Ավգուստ II-ի զորքերին։ 1702 թվականին զավթվեց Վարշավան, հաղթանակներ գրանցվեցին Տորունում ու Կրակովում, 1703 թվականին՝ Դանցիգում ու Պոզդնանում։ 1704 թվականի հունվարի 14-ին սեյմը գահընկեց արեց Ավգուստ II-ին և Ռեչ Պոսպոլիտայի համար նոր արքա ընտրեց շվեդ Ստանիսլավ Լեշչինսկուն։
1705 թվականին Վարշավայի մոտ Լեշչինսկու զորքերը պարտություն կրեցին։ 1705 թվականի վերջին ռուս-լեհական զորքերի հիմնական մասը Ավգուստ թագավորի հրամանատարությամբ կանգ առան Գրոդնոյում՝ ձմեռելու։ Շուտով թագավորը բանակի հրամանատարությունը հանձնեց ֆելդմարշալ Գեորգ Օգիլվուն ։ 1706 թվականի հունվարին Կառլ XII-ը հանկարծ այդ ուղղությամբ մեծ ուժեր ուղարկեց։ Դաշնակիցները հաշվարկել էին պատերազմի մեջ մտնել սաքսոնների՝ իրենց միանալուց հետո միայն։ Սակայն փետրվարի 2-ին շվեդները Ֆրաուշտադտում ջախջախեցին սաքսոնական բանակին, որը կրկնակի գերազանցում էր իրենց։ Մնալով առանց օգնության՝ ռուսական բանակն ստիպված էր նահանջել Կիևի ուղղությամբ։ Ֆելդմարշալ Օգիլվուն կարողացավ հիանալի մանյովր իրականացնել։ Կառլ թագավորը, անակնկալի գալով, միայն 2 շաբաթ անց կարողացավ հավաքել նոր բանակ և հետապնդել թշնամուն։ Գարնանային ձնհալի պատճառով շվեդական բանակը խրվեց ճահիճներում, և թագավորը հրաժարվեց հետապնդել Օգիլվու զորքերին։ Դրա փոխարեն նա իր ամբողջ ուժերն ուղղեց այն քաղաքների և ամրոցների ոչնչացմանը, որտեղ տեղակայված էին լեհական և կազակական կայազորները։ Լյախովիչում շվեդները փակուղու մեջ գցեցին գնդապետ Իվան Միրովիչի ջոկատին։ 1706 թվականի ապրիլին Իվան Մազեպայի հրամանով Սեմյոն Նեպլյուևի գլխավորությամբ զորք ուղարկվեց Լյախովիչ՝ Միրովիչին այնտեղից դուրս հանելու համար։ Կլեցկի մոտ տեղի ունեցած ճակատամարտում կազակական հեծելազորը, խուճապի մատնվելով, ոտնակոխ արեց Նեպլյուևի հետևակին, և շվեդները կարողացան պարտության մատնել ռուս-կազակական զորքերին։ Մայիսի 1-ին լյախովիչները հանձնվեցին շվեդներին։
Սակայն Կառլը կրկին չհետապնդեց Պետրոսի զորքերին, այլ, դատարկելով Պոլեսիեն, 1706 թվականի հուլիսին իր բանակն ուղղեց սաքսոնների դեմ։ Այս անգամ շվեդներն արդեն ներխուժեցին հենց Սաքսոնիայի տարածք։ 1706 թվականի սեպտեմբերի 24-ին Ավգուստ II-ը գաղտնի հաշտության պայմանագիր կնքեց Շվեդիայի հետ։ Ըստ պայմանագրի՝ նա հրաժարվում էր լեհական գահից հօգուտ Ստանիսլավ Լեշչինսկու, խզում էր պայմանագիրը Ռուսաստանի հետ և պարտավորվում էր ռազմատուգանք վճարել շվեդական զորքը պահելու համար։
Այդուհանդերձ, չհամարձակվելով հայտարարել ռուսական զորքին դավաճանության մասին, Մենշիկովի հրամանատարությամբ Ավգուստ II-ն ստիպված էր հոկտեմբերի 18-ին իր զորքերով մասնակցել Կալիշի ճակատամարտին։ Ճակատամարտն ավարտվեց ռուսական բանակի հաղթանակով և շվեդ հրամանատարի գերեվարմամբ։ Այս ճակատամարտն ամենախոշորն էր, որին մասնակցում էր ռուսական բանակը պատերազմն սկսվելուց ի վեր։ Սակայն չնայած փայլուն հաղթանակին՝ Ռուսաստանը Շվեդիայի հետ պատերազմում մնաց մենակ։
Ներխուժում Ռուսաստան
1707 թվականին շվեդական բանակը գտնվում էր Սաքսոնիայում։ Այդ ընթացքում Կառլ XII-ին հաջողվեց վերականգնել կորուստները և էապես ուժեղացնել իր զորքերը։ 1708 թվականի սկզբներին շվեդները շարժվեցին Սմոլենսկի ուղղությամբ։ Ընդունված է համարել, որ սկզբնապես նրանք ծրագրել էին հիմնական հարվածը հասցնել Մոսկվայի վրա։ Ռուսների վիճակը ծանրացավ նրանով, որ Պետրոս I-ին հայտնի չէին հակառակորդի ծրագրերը և թե որ ուղղությամբ է նա շարժվում։
1708 թվականի հուլիսի 3-ին Կառլը գեներալ Ռեպնինի գլխավորած ռուսական զորքերի հանդեպ հաղթանակ տարավ Գոլովչինի ճակատամարտում։ Այս ճակատամարտը շվեդական բանակի վերջին խոշոր հաղթանակն էր։
Շվեդական բանակի հետագա առաջխաղացումը դանդաղեց։ Պետրոս I-ի ջանքերով շվեդներն ստիպված էին առաջ շարժվել ամայի տարածքներով՝ ենթարկվելով զրկանքների։ Աշնանը Կառլ XII-ն ստիպված էր ուղղությունը փոխել հարավ՝ դեպի Ուկրաինա։
Շվեդների ընդհանուր կորուստը կազմեց 8500 մահացած և վիրավոր, 45 սպա և 700 գերեվարված զինվորներ։ Ռուսական բանակի ավար դարձան 17 հրանոթ, մոտ 3000 սայլակ՝ լի պարենով և ռազմամթերքով։ Գեներալ Լևենհաուպտը արքայի մոտ կարողացավ բերել միայն 6000 բարոյալքված զինվոր։
1708 թվականի հոկտեմբերին պարզ դարձավ հետման Իվան Մազեպայի՝ Շվեդիայի կողմն անցնելու մասին փաստը։ Մազեպան նամակագրական կապի մեջ էր Կառլ XII-ի հետ և խոստացավ վերջինիս Ուկրաինա ժամանելու դեպքում նրան տրամադրել 50000 կազակական զինվոր, պարեն և ձմեռելու համար հարմար տեղ։ 1708 թվականի հոկտեմբերի 28-ին Մազեպան որպես կազակների ջոկատի հրամանատար ժամանեց Կառլի ռազմակայան։
Ուկրաինական բազմաքանակ կազակներից Մազեպային հաջողվեց բերել միայն մոտ 5000 մարդ։ Դա կապված էր այն բանի հետ, որ Մազեպան չափազանց դանդաղում էր իր որոշումը ժողովրդին հայտնելու մեջ։ Պետրոսն ավելի հնարամիտ գտնվեց և առաջինը հայտնեց Մազեպայի դավաճանության մասին։ Այդ պատճառով հետմանին աջակցեցին միայն զապորոժցիները։ Նրանք այդպես էլ չմասնակցեցին Պոլտավայի ճակատամարտին, որը ևս որոշեց մարտի ելքը։
Ստարիշի զինվորական խորհուրդը
Շվեդական բանակի՝ Ռուսաստան ներխուժելու ժամանակ, ոչ մեծ մի գյուղում արքան իր գեներալների հետ խորհրդակցություն ունեցավ։ Որոշվում էր շվեդական բանակի հետագա առաջխաղացումը․ Սմոլենսկով ուղիղ Մոսկվա, թե հարավ՝ դեպի Ուկրաինա։ Հիվանդությունների և վատ սննդի ու զորահավաքի պատճառով շվեդական բանակը հանգստի կարիք ուներ, այդ պատճառով, հաշվի առնելով Մազեպայի մեծահոգի խոստումները և այն որ Ուկրաինայի բնակչությունը կաջակցի իրենց, որոշվեց շարժվել դեպի Ուկրաինա ։
Պոլտավա
Նոյեմբերին Գլուխով քաղաքում՝ Ուկրաինայի ռադայում, նոր հետման ընտրվեց՝ գնդապետ Իվան Սկորոպադսկին։ Չնայած նրան, որ շվեդական բանակը խիստ տուժել էր 1708-1709 թվականի ձմռանը՝ Կառլ XII-ը անհամբերությամբ գլխավոր ճակատամարտին էր սպասում։ Այն տեղի ունեցավ 1709 թվականի հունիսի 27-ին Պոլտավայի մոտ, որը լուրջ կորուստներով (մոտ 7000) և անհաջող պաշարեցին շվեդները։
Կալիշի և Լեսնայայի հաջող գործողություններից հետո ռուսական բանակին հաջողվեց ստեղծել և ամրապնդել իրենց թվային գերազանցությունը թե մարդաքանակով և թե հրետանիով։ Պետրոս I-ի բանակում կար ընդհանուր առմամբ 40-50 հզ զինվոր և 100 հրացան, իսկ Կառլ XII-ի բանակում՝ 20-30 հզ զինվոր և 34 հրացան՝ չափազանց սահմանափակ վառոդով և առանց մոտալուտ պաշարի հույսի։ Ռուսական բանակի գերազանցությունն ավելի ընդգծվեց պատերազմի դաշտի գրագետ ընտրությամբ (անտառը խոչընդոտում էր թևով հարձակմանը, եթե շվեդները որոշեին) և վաղօրոք ամրաշինական նախապատրաստվածությամբ․ T տառի տեսքով ռեդուտներ կառուցվեցին, որոնցից արձակված կրակը կխոցեր շվեդներին՝ թևերից և ճակատից, եթե փորձեին շրջանցեին։ Շվեդներն ստիպված էին հերթով գրավել ռեդուտները, որը ոչ միայն չնվազեցրեց իրենց ուժերը, այլև ժամանակ տվեց ռուսների վատ ղեկավարվող հիմնական ուժերին՝ վերակազմվելով ընդարձակվել ։
1709 թվականի հունիսի 30-ին բարոյալքված շվեդական բանակը շրջապատվեց Մենշիկովի զորքերով և հանձնվեց։ Դնեպրի ափին՝ Պերեվոլոչնայայի մոտ ռուսական 9000 ջոկատին գերավարության հանձնվեցին 16947 բարոյալքված զինվոր և սպա՝ գեներալ Լևենհաուպտի գլխավորությամբ։ Պոլտավայի ճակատամարտի արդյունքում Շվեդիան կորցրեց ընդհանուր առմամբ ավելի քան 9000 զինվոր և 18000 էլ գերեվարվեց, Ռուսաստանի կորուստները կազմեցին 1345 սպանված և 3290 վիրավոր զինվոր։ Հաղթող կողմին անցան 28 զենք, 127 դրոշակ և ամբողջ թագավորական գանձարանը։ Հյուսիսային Եվրոպայի արշավանքներում կոփված Շվեդիայի թագավորական բանակը դադարեց գոյություն ունենալ։
Կառլ XII-ը պատսպարվեց Օսմանյան կայսրությունում, որտեղ փորձում էր համոզել սուլթան Ահմեդ III-ին պատերազմ սկսել Ռուսաստանի դեմ։
Պոլտավայի ճակատամարտին մասնակցելու համար Պետրոս I-ը Մենշիկովին՝ Շվեդիայի թագավորական բանակը ջախջախած հերոսներից մեկին, գեներալ-ֆելդմարշալի կոչում շնորհեց։
1710-1718 թվականների ռազմական գործողություններ
Պոլտավայի հաղթանակից հետո Պետրոսին հաջողվեց վերականգնել Հյուսիսային դաշինքը։ 1709 թվականի հոկտեմբերի 9-ին Տորունում Սաքսոնիայի հետ նոր համաձայնագիր կնքվեց։ Իսկ հոկտեմբերի 11-ին համաձայնագիր կնքվեց Դանիայի հետ, որով վերջինս պարտավորվում էր պատերազմ հայտարարել Շվեդիային, իսկ Ռուսաստանը՝ ռազմական գործողություններ սկսել Մերձբալթիկայում և Ֆինլանդիայում։
1710 թվականի արշավանքների ժամանակ ռուսական բանակին հաջողվեց քիչ արյուն թափելով գրավել մերձբալթյան 7 ամրոց (Վիբորգ, Էլբինգ, Ռիգա, Դյունամյունդե, Պերնով, Կեկսհոլմ, Ռևել)։ Ռուսաստանն ամբողջությամբ զբաղեցրեց Էստլյանդիան և Լիֆլյանդիան։
1710 թվականի վերջին Պետրոսը լուր ստացավ առ այն, որ թուրքական բանակը պատերազմի է պատրաստվում Ռուսաստանի հետ։ 1711 թվականի սկզբին նա պատերազմ հայտարարեց Օսմանյան կայսրությանը և սկսեց Պրուտի արշավանքը, որն անհաջող ելք ունեցավ։ Պետրոսն ինքը խոստովանեց, որ հաիվ խուսափեց գերեվարումից և սեփական բանակի ջախջախումից։ Ռուսաստանը Թուրքիային զիջեց Ազովը և Զապորոժիեն, ոչնչացրեց Տագանռոգի ամրոցները և Սև ծովի նավերը, այսինքն՝ կորցրեց դեպի Ազովի ծով ելքը։ Սակայն Օսմանյան կայսրությունը Շվեդայի կողմից հանդես չեկավ պատերազմում։
1712 թվականին Հյուսիսային համաձայնագրի դաշնակիցների ուժերն ուղղվեցին Պոմերանիայի նվաճմանը, որը գտնվում էր հյուսիսային Գերմանիայում՝ Բալթիկայի հարավային ափին ու պատկանում էր Շվեդիային։ Սակայն դաշնակիցների տարաձայնությունների պատճառով ակնհայտ հաջողությունների չհասան։ Ըստ Պետրոս I-ի՝ «արշավանքն իզուր էր»։
1712 թվականի դեկտեմբերի 10-ին շվեդները ֆելդմարշալ Ստենբոկի հրամանատարությամբ Գադեբուշում պարտության մատնեցին դանիասաքսոնական զորքերին։ Ռուսական զորքերը Մենշիկովի ղեկավարությամբ չհասցրին օգնության գալ դաշնակիցներին։ Նրանք Գերմանիա հասան 1713 թվականի մարտին։ Վերջիններիս ճնշման տակ Ստենբոկը նահանջեց Տենինգեն քաղաք։ Հետևեց պաշարումը, որի արդյունքում շվեդական զորքերը մայիսի 15-ին հանձնվեցին։
1712-1713 թվականներին զգալիորեն ակտիվացավ Բալթիկայում նավատորմ կառուցելու գործընթացը, որի սկիզբը դրվեց Սանկտ Պետերբուրգի հիմնադրումից անմիջապես հետո։ Պետրոս I-ը որ միայն ակտիվորեն կառուցում էր, այլև Լոնդոնի և Ամստերդամի իր գործակալներին (Սալտիկովին և իշխան Կուրակինին) հանձնարարեց ռազմանավեր գնել։ Միայն 1712 թվականի ընթացքում ձեռք բերվեց 10 ռազմանավ և առևտրային նավ։ Առագաստային նավատորմին զուգահեռ ստեղծվում է նաև թիավոր նավատորմ, որը որակապես գերազանցում էր մյուս երկրների նավատորմին։ Հիմնական թիանավի՝ սկամպավեայի նախագիծը մշակվեց գենուեզյան, վենետիկյան, թուրքական և շվեդական նախագծերի համեմատության արդյունքում։ Թեթև սկամպավեան կրակահերթի հզորությամբ զիջում էր երկկայմանոց գալերաներին, սակայն ավելի լավ էր հարմարեցված ժայռակղզիներին և ամենակարևորը ոչ տաժանակիր աշխատանք էր պահանջում, ոչ էլ թիավարման բարդ տեխնիկա, երբ մի թիի վրա աշխատում էին 5-ից ավել մարդ։ Փոխարենը զինվորները թիավարում էին հերթափոխով, որը բարձրացնում էր թիավոր նավատորմի ռազմունակությունը։ Ողջ անձնակազմը կարող էր մասնակցել արշավանքին, պատերազմին, աբորդաժին և վերջապես դեսանտին։ Ի տարբերություն առագաստանավերի, որոնք կառուցվում էին անհատական նախագծերով և պահանջում էին պատրաստված անձնակազմ (ոչ միայն հրամանատարներին, այլև նավաստիներին ևս սկզբում ստիպված էին վարձել արտասահմանից)՝ սկամպավեաները կառուցվում էին ստանդարտ նյութերից հոսընթացի մեթոդով՝ օգտագործելով իտալական փորձը։ Համալրվում էին սովորաբար ոչ թե նավաստիներով, այլ զինվորներով, որն էլ թույլ տվեց կարճ ժամանակում բարձրացնել թիավոր նավատորմի թվաքանակը։ Ըստ էության ստեղծվեց ժայռակղզային նավատորմ և շարժական ծովային հետևակազոր ի դեմս մեկ թիավոր նավատորմի, առանց որի անհնար կլիներ մեծածավալ դեսանտները, որոնք իրականացվեցին պատերազմի եզրափակիչ շրջանում։
1713 թվականի սեպտեմբերի 18-ին Շտետինը հանձնվեց։ Մենշիկովը Պրուսիայի հետ հաշտության պայմանագիր կնքեց։ Չեզոքության և դրամական փոխհատուցման դիմաց Պրուսիան ստացավ Շտետինը, իսկ Պոմերանիան բաժանվեց Պրուսիայի և Հոլշտեյնի (Սաքսոնիայի դաշնակցի) միջև։
Նույն տարում էլ ռուսներն սկսեցին ֆիննական արշավանքը, որում առաջին անգամ մեծ դեր խաղաց ռուսական նավատորմը։ Մայիսի 10-ին ծովի կրակահերթի արդյունքում հանձնվեց Հելսինգֆորսը։ Այնուհետև առանց մարտի գրավվեց Բրեգը։ Օգոստոսի 28-ին Ապրակսինի հրամանատարությամբ նվաճվեց Ֆինլանդիայի մայրաքաղաք Աբոն։ Իսկ 1714 թվականի հուլիսի 26-27-ը Գանգուտի ճակատամարտում ռուսական նավատորմը գրանցեց առաջին խոշոր հաղթանակը ծովում։ Ցամաքում էլ ռուսական զորքերը Գոլիցինի հրամանատարությամբ պարտության մատնեցին շվեդներին Պյալկանե գետի (1713 թ), իսկ այնուհետև Լապոլա գյուղի մոտ (1714 թ)։
1715 թվականի մայիսի 1-ին ի պատասխան Շտետինը և այլ տարածքները վերադարձնելու պահանջներին՝ Պրուսիան Շվեդիային պատերազմ հայտարարեց։ Դանիական նավատորմը հաղթանակեց սկզբից Ֆեմարնի, այնուհետև Բյուլկի ճակատամարտում։ Գերի ընկավ Կառլ Վախմեյստերը, դանիացիները գրավեցին 6 շվեդական նավ։ Դրանից հետո Պրուսիան և Հանովերը, նվաճելով շվեդական տարածքները՝ Բրեմենը և Վերդենը, Դանիայի դաշնագիր կնքեցին։ Դեկտեմբերի 23-ին Շտրալզունդը հանձնվեց։
1716 թվականին Կառլ XII-ը ներխուժեց Նորվեգիա։ Մարտի 25-ին զավթվեց Խրիստիանիան, սակայն սահմանային ամրոցների՝ Ֆրեդրիկսխալդի և Ֆրեդրիկստենի գրոհները ձախողվեցին։ Երբ 1718 թվականին Կառլն սպանվեց, շվեդներն ստիպված էին նահանջել։ Դանիացիների և շվեդների միջև բախումները Նորվեգիայի սահմանին շարունակվեցին մինչև 1720 թվականը։
Պատերազմի եզրափակիչ շրջան (1718-1721)
1718 թվականի մայիսին բացվեց Ալանդի համաժողովը, որի նպատակն էր Ռուսաստանի և Շվեդիայի միջև հաշտության համաձայնագրի պայմաններ մշակելը։ Սակայն շվեդները ամեն կերպ ձգձգում էին բանակցությունները։ Դրան էր նպաստում նաև եվրոպական մյուս տերությունների դիրքորոշումը՝ Դանիայի, որը վախենում էր սեպարատական հաշտության պայմանագրի կնքումից Ռուսաստանի և Շվեդիայի միջև, և Անգլիայի, որի թագավոր Գեորգ I-ը միաժամանակ հանդիսանում էր նաև Հանովերի կառավարիչը։
1718 թվականի նոյեմբերի 30-ին Ֆրեդրիկսխալդի պաշարման ժամանակ սպանվեց Կառլ XII-ը։ Գահ բարձրացավ նրա քույրը՝ Ուլրիկա Էլեոնորան։ Անգլիայի դիրքերը շվեդական արքունիքում ամրապնդվեցին։
1719 թվականի հուլիսին ռուսական նավատորմը Ապրակսինի հրամանատարությամբ դեսանտ իջեցրեց Ստոկհոլմի շրջանում և մարտարշավ իրականացրեց շվեդական մայրաքաղաքի արվարձաններով։
Նոյեմբերի 9-ին Շվեդիան դաշնագիր կնքեց Անգլիայի և Հանովերի հետ։ Վերջինիս զիջեցին Բրեմենը և Վերդենը։
Այդուհանդերձ, 1720 թվականին շվեդական ափի մարտարշավը կրկնվեց Մանգդենի շրջանում, իսկ հուլիսի 27-ին ռուսական թիավոր նավատորմը հաղթանակ տարավ շվեդական առագաստային նավատորմի նկատմամբ Գրենգամի ճակատամարտում։ Շվեդական ջոկատը (մեկ 52 թնդանոցային գծանավ, 4 ֆրեգատ, մի քանի փոքր նավեր, որոնք պատերազմին չէին մասնակցել) անգլիական նավատորմի պաշտպանությամբ ծով դուրս եկավ, որպեսզի զավթի և ոչնչացնի ռուսական թիավոր նավատորմը, որն զբաղված էր դեսանտ իջեցնելով։ Ռուսական 61 սկամպավեա և 29 նավակ (52 թնդանոթով) գեներալ (ոչ ադմիրալ՝ թիավոր նավատորմի առանձնահատկությունն է) Միխայիլ Գոլիցինի հրամանատարությամբ ձևական նահանջով շվեդներին տարան նեղ նեղուց, որից հետո անսպասելի հարձակվեցին։ Շրջվելու փորձ անելու ժամանակ 4 ֆրեգատ՝ մեկը մյուսի հետևից ծանծաղուտի մեջ խրվեցին և հանձնվեցին 4 ժամ տևած մարտից հետո։ Փրկվել հաջողվեց միայն գծանավին խորամանկ մանյովրի օգնությամբ՝ շրջվելուց այն խարիսխ գցեց, որը միանգամից հայտնվեց հատակին և անմիջապես կտրեց պարանը՝ հաջողվեց շրջվել տեղում։ Շվեդները կորցրին 103 մարդ, 407-ը՝ գերեվարվեց, ռուսները՝ 82 մահ և 246 վիրավոր։ Բացի այդ 43 սկամպավեա այնպես էր վնասվել շվեդական հրետանուց, որ ռուսները չվերանորոգեցին դրանք, այլ հրդեհեցին․ հաշվի առնելով սկամպավեաների կառուցման հոսընթացային մեթոդը և 4 ֆրեգատների ձեռքբերումը՝ կորուստը զգալի չէր։ Սակայն գլխավորն այն էր, որ անգլիացիները, ում աչքի առաջ 4 ֆրեգատները՝ 104 զենքով, որպես ավար վերցվեց, իսկ գծանավն էլ քիչ էր մնում նույն բախտին արժանանար, համոզվեցին իրենց առագաստային նավատորմի անկարողունակության մեջ։ Թիավոր նավատորմ անգլիացիները չունեին, ռուսական առևտուրը Բալթիկայում չափազանց փոքր էր, այլ կերպ ասած՝ անգլիացիները Ռուսաստանի վրա ճնշում գործադրելու ոչ մի հեռանկար չունեին՝ առանց ցամաքում լուրջ պատերազմ սկսելու։ Շուտով անգլիական նավատորմը հեռացավ Բալթիկայից։ Թիավոր նավատորմն առաջին անգամ 1571 թվականի Լեպանտոյի ճակատամարտից հետո ցուցադրեց իր մարտավարական նշանակությունը։
1721 թվականի մայիսի 8-ին Նիշտադտում սկսվեցին նոր բանակցություններ Ռուսաստանի հետ։ Օգոստոսի 30-ին կնքվեց Նիշտադտի հաշտության պայմանագիրը։
Պատերազմի արդյունքները
Հեղինակների մեծ մասը խոստովանում են, որ այն լիովին փոխեց (հօգուտ Ռուսաստանի) Բալթիկայում ուժերի հարաբերակցությունը․ միևնույն ժամանակ պատերազմը չփոխեց իրավիճակը Ռուսաստանի հարավում (որտեղ նրան դիմակայում էր Շվեդիայի դաշնակից Օսմանյան կայսրությունը), որը պատերազմի ավարտից հետո միայն վատթարացավ։
Պատերազմի արդյունքում Ռուսաստանին միացվեցին Ինգրիան (Իժորա), Կարելիան, Էստլյանդիան, Լիֆլյանդիան (Լիվոնիան) և Ֆինլանդիայի հարավային մասը (մինչև Վիբորգը), հիմնադրվեց Սանկտ Պետերբուրգը։ Ռուսական գերիշխանությունը ամրապնդվեց նաև Կուրլյանդիայում։ Սակայն, ըստ Նիշտադտի համաձայնագրի, նշված տարածքները չզիջվեցին, այլ Շվեդիան դրանք վաճառեց Ռուսաստանին մեծ գումարով՝ 2 միլիոն տալերով, որը լրացուցիր ծանր բեռ էր երկրի համար։
Լուծվեց Պետրոս I-ի կողմից առաջադրված հիմնական խնդիրը՝ դեպի ծով ելքը և Եվրոպայի հետ ծովային առևտրային կապերի հաստատումը։ Միևնույն ժամանակ ռազմունակ բանակը, որը ձևավորվեց պատերազմի տարիներին, նրա ավարտից հետո ամբողջովին անկում ապրեց, իսկ նավատորմը, որը կառուցվել էր հապճեպ թաց փայտանյութից, Պետրոսի մահից հետո արագ փտեց ։
Բացի այդ, բոլոր այն դրական բաները, որ Ռուսաստանը ձեռք բերեց պատերազմի արդյունքում, խափանվեցին տնտեսական և ժողովրդագրական մեծ կորուստներով։ Ինչպես նշում են պատմաբանները՝ պատերազմը սնանկացրեց Ռուսաստանին։ 1701-1724 թվականներին բնակչությունից հավաքվող հարկերի չափն ավելացավ 3.5 անգամ, որին ըստ պատմաբան Նիկոլայ Ռոժկովի՝ հասան «երկրի սնանկացման» գնով ։ Ըստ 1710 թվականի բնակչության մարդահամարի արդյունքների՝ երկրի բնակչության ընդհանուր թվաքանակը կրճատվեց 20%-ով, ընդ որում ռազմական գործողություններ ծավալված վայրերում կրճատումը հասավ 40%-ի ։
Ֆինլանդիայի պատմության մեջ 1714-1721 թվականների պատերազմի ծանր ժամանակաշրջանը մտավ Մեծ ատելություն անվամբ։ Մինչև հաշտության պայմանագիր կնքելը երկիրը ենթարկվում էր բազմաթիվ կողոպուտների և բռնության՝ ռուսական զորքերի կողմից, որը սովորական երևույթ էր 18-րդ դարում պատերազմ սկսելու ժամանակ։
Շվեդիան կորցրեց իր վաղեմի հզորությունը և վերածվեց երկրորդական տերության։ Կորցրեց ոչ միայն տարածքներ, որոնք հանձնեց Ռուսաստանին, այլև Բալթիկ ծովի հարավային ափին գտնվող շատ տարածքներ (Շվեդիայի տիրապետության տակ մնացին միայն Վիսմարը և Պոմերանիայի փոքր մասը)։
Հյուսիսային պատերազմի աղետալի արդյունքը Շվեդիայի համար Ազատության դարաշրջանի սկիզբն էր, որը բնութագրվեց թագավորի իշխանության կրճատմամբ և պառլամենտի իշխանության կտրուկ աճմամբ։
Հետաքրքիր փաստեր
1709 թվականի փետրվարի 22-ի Կրասնոկուտսկի ճակատամարտից հետո, երբ Կառլ XII-ը քիչ էր մնացել, որ զոհվեր կամ գերի ընկներ (սակայն մինչև Պոլտավայի ճակատամարտը), շվեդ թագավորն առաջին անգամ համաձայնվեց Պետրոս I-ի հետ քննարկել հնարավոր խաղաղության մասին։ Բանակցությունները ոչնչով չավարտվեցին, քանի որ Կառլը ոչ միայն չէր ցանկանում հանձնել Պետերբուրգը, այլև ռազմատուգանք էր պահանջում։